Käibemaksuseaduse muutmise seaduse eelnõu seletuskiri

**I Sissejuhatus**

Käesoleva eelnõuga kaasajastatakse käibemaksuseadust, mis tagab toidukaupade ning kodumaise kartuli, puu- ja köögivilja kättesaadavuse elanikele. Suureneb maapiirkonna mikro- ja väikeettevõtete turul tegutsemise vabaduse ja õiguslikud raamid. Riigil suureneb laekumine riigieelarvesse käibemaksu osas.

Seaduse vastuvõtmiseks on vajalik Riigikogu koosseisu häälteenamus.

Toiduainete käibemaksusoodustust pole kasutusele võetud vaid neljas Euroopa Liidu riigis: lisaks Eestile veel Taanis, Bulgaarias ja Leedus.

**II Seaduse eesmärk ja eelnõu sisu**

Kehtivas seaduses on toiduainete (sh. kartul, puu- ja köögivili) käibemaksu määr 22%. Toiduainete hinnatõusu pidurdamiseks on vajalik langetada käibemaksumäära 5%-le.

Kartuli, puu- ja köögivilja käibemaksu määra langetamine suurendab nimetatud kaubagruppide kiiremat turule jõudmist ning taskukohast hinda tarbijale.

Käibemaksu langetamine ei vähendada toidu kvaliteeti ega toiduohutust. Pigem suurendab konkurentsitingimustes tarbija valikut. Soodsama hinnaga suureneb ka tarbimine ja paranevad tervisliku toitumise eeldused.

**III Eelnõu terminoloogia**

Eelnõu ei sisalda uusi, vähetuntud ega võõrkeelseid termineid.

**IV Eelnõu vastavus Euroopa Liidu õigusele**

Eelnõu ei ole seotud Euroopa Liidu õigusega.

**V Seaduse mõjud**

Eelnõu seadusena vastuvõtmisel tekib mikro- ja väikeettevõtetel kindlus ja paindlikus majandustegevuse parandamiseks. Käibemaksu alandamine muudaks toidukaubad (sh. kartul, puu- ja köögivili) kauplustes odavamaks, ergutaks tarbimist ja aktiviseeriks kasvatajaid.

**VI Seaduse rakendamiseks vajalikud kulutused ja seaduse rakendamise eeldatavad tulud**

Eelnõu rakendamisega ei kaasne riigile täiendavaid lisakulusid.

Algatab Eesti Konservatiivse Rahvaerakonna fraktsioon 12.03.2025

Martin Helme
Eesti Konservatiivse Rahvaerakonna fraktsiooni esimees